Полезни съвети за избор и поддръжка на бобините
Продължаваме с полезни съвети и практики, които биха помогнали на шофьорите да изберат и поддържат бобините на своите автомобили в отлично състояние. Вижте точно какво имаме предвид:
насочете се към реномирани марки – насочете се към реномирани производители на бобини, които са доказали във времето надеждността на своите продукти. Като примери за такива марки бихме могли да посочим bosch, ngk, magneti marelli и др.
качествен монтаж – не бива да се правят никакви компромиси с качеството и надеждността на монтажа на бобините. Правилното извършване на дейностите по монтаж са от ключово значение за работата и функционалността на бобините впоследствие. Така че залагайте само и единствено на сервизи, на които наистина имате доверие и които притежават безупречна репутация на пазара.
дръжте далеч от вода и влага – не бива да се допуска бобините да бъдат в контакт с вода и влага. Подобен контакт би имал доста негативно влияние върху тяхната функционалност и е възможно да причини сериозни повреди.
съответствие с останалите елементи – не е добра идея при подмяна на бобините на дадени автомобили, да бъдат оставени старите запалителни свещи или кабели. Трябва да се има предвид, че въпросните компоненти са взаимно свързани и работата на единия влияе и върху останалите. В този смисъл ви препоръчваме да извършвате смените им едновременно, за да сте сигурни, че цялата система функционира с желаната ефективност.